
DISSERTATIO  MEDICA 


INAUGURALIS 

DE 


CIBORUM  CONCOCTIONE  L^ESA 

QUADAM  COMPLECTENS. 


Uti  nulla  pars  magis  quam  ventriculus  ad  vitam 
sanitatemque  pertinet,  ita  nullius  functiones  atque 
vitia  magis  Medici  intersunt ; idque  maxime  cum 
tales  sunt  hominum  mores,  ut  hoc  organum,  prae 
caeteris,  pluribus  vitiis  obnoxium  sit.  Quinetiam, 
in  medicinae  usu,  nullus  fortasse  morbus  saepius 
medico  contingit  quam  Dyspepsia  ; grave  quidem 
malum,  idque  quod,  nisi  mature  ei  occurritur,  ad 
vitia  pejora  atque  etiam  ad  mortem  ipsam  progredi 
solet.  Cogito  igitur,  in  sequentibus  paginis,  tum 

A 


2 


DE  CIBORUM  CONCOCTIONE  LiESA. 


de  Ciborum  Concoctione,  tum  de  hoc  familiari 
morbo  pauca  proferre. 

Ex  vocabulo  Concoctio  olim  significatae  sunt 
istae  mutationes  quas  cibus  in  ventriculo  solo  sub- 
eat ; nuper  vero  omnes  aliae  quoque  quas  ubique 
patitur,  donec  naturam  animalem  ex  toto  induerit  : 
in  hac  dissertatione  verbo  in  priore  sensu  solum 
utar. 

Igitur  cibus,  posteaquam  in  ore  fractus  atque 
comminutus  salivaque  mixtus  fuit,  in  ventriculum 
descendit,  ubi,  post  tempus  aliquod,  in  massam  ae- 
qualem pulposamque  cinerei  coloris  convertitur ; 
quae  invicem,  per  dextrum  ostium  ventriculi,  py- 
lorum dictum,  ad  primum  intestinum  transmittitur, 
ubi  aliis  actionibus  objicitur,  quo  tandem  in  san- 
guinem convertatur. 

Vires  autem,  per  quas  haec  in  ventriculo  muta- 
tio efficitur,  animos  philosophorum  medicorumque, 
ab  ipsis  primordiis  scientiae  ad  nostrum  usque  tem- 
pus, plurimum  occuparunt.  Ante  Hippocratem 
quidem  putabatur  cibos  in  ventriculo  putrescere  ; 
ille  autem  vir  primum  de  coctione  ejus  locutus 


X)E  CIBORUM  CONCOCTIONE  LiESA. 


3 


est  * * * §.  At  Galenus  ventriculum  vires  attrahen- 
tes, retinentes,  concoquentes,  et  expellentes  habere 
existimavit ; atque  hoc  modo  conatus  est  abditam 
hanc  functionem  explicare.  Hac  explicatione  (si 
modo  explicatio  vocari  potest)  contenti  erant  me- 
dici, usque  ad  medium  seculum  decimum  septi- 
mum ; ubi  Stahl  novam  conjecturam  protulit, 
qua  putatum  est  fermentationem  praecipuum  in- 
strumentum concoctionis  esse  : atque  haec  quidem 
opinio  scholas  medicinae  diu  tenebat  t.  Proxime 
vero  secuti  sunt  latro- Mathematici  (uti  vocantur,) 
quorum  inter  principes  Pitcairn  fuit,  qui  existi- 
marunt concoctionem  ciborum  ex  tritura  maxime 
pendere  ; neque  haec  sententia  ante  medium  secu- 
lum decimum  octavum  eversa  est,  cum,  experimen- 
tis, primum  Reaumuri,  deinde  Doctoris  Ste- 
VENst,  Spallanzani  §,  aliorumque,  repertum  est 
cibos  non  minus  bene  concoqui,  ubi  nulla  tritura 

* Celsus  de  Medicina,  p.  4. 

f Spallanzani’8  Dissertations,  p.  251. 

J Stevens’  Inaugural  Dissertation,  1777. 

§ Spallanzani’s  Dissertations,  passim. 


4 


DE  CIBORUM  CONCOCTIONE  LJESA, 


accedere  potuerat.  Hi  autem  viri  cibos  dederunt 
variis  animalibus,  inclusos  pilis  metallicis  perfora-, 
tis  ; atque  hi  cibi,  ubi  pilae  redditae  sunt,  omnes 
solitas  mutationes  subiisse  inventi  sunt.  Sequitur 
igitur  ut  aliquid  in  ventriculo  sit,  quod  agere  po- 
test sine  ulla  interventione  triturae  ; atque  hoc 
quidem  fortasse  Succus  gastricus  est,  cui  plurimum 
hodie  in  ciborum  concoctione  tribuitur.  Quin- 
etiam  cognitum  est  hunc  succum,  etiam  extra  cor- 
pus, posse  certas  similes  mutationes  in  cibis  effi- 
cere * ; itaque,  quamvis  non  negatur  alias  vires  ac- 
cedere posse  in  cibis  concoquendis,  constat  pene 
apud  omnes,  hunc  praecipuum  instrumentum  con- 
coctionis esse.  Imprimis  autem  quaeritur  unde 
hic  succus  veniat,  utrum  ex  glandulis  in  ventricu- 
lo, an  ex  extremis  arteriis  ; verum  posterior  sen- 
tentia verisimillima  esse  videtur.  Montegre  qui- 
dem judicat  succum  gastricum  nihil  praeter  sali- 
vam esse,  atque  ita  fortasse  ex  glandulis  salivaribus 
venire  : quoniam  vero  haec  opinio  in  libro  illo, 

“ The  Edinburgh  Medical  and  Surgical  Journal, 


John  Himter,  in  Phil.  Trans,  vol.  Ixii.  p.  447. 

October  1821,”  bene  expugnata  est,  de  hac  nihil 
aliud  hic  dicam. 

Dixi  jam  succum  gastricum  posse  etiam  extra 
corpus  mutare  cibos  pari  modo  pene  atque  in  ven- 
triculo ; verum  mutationes  in  concoctione  artifi- 
ciali (ut  vocatur)  non  ex  toto  eaedem  sunt.  Hoc 
quidem  discrimen  fortasse  oritur  ideo  quod,  extra 
corpus,  eadem  portio  succi  gastrici  perpetuo  agit 
in  eandem  portionem  cibi,  donec  exterior  pars  ejus 
mollis  atque  chymosa  reddita  est.  “ But  the  gas- 
“ tric  fluid,”  ut  dicitur  in  libro  jam  citato,  “ must 
“ have  been  altered  considerably  in  consequence 
“ of  this  very  change  ; for,  in  every  Chemical  ac- 
“ tion,  the  altering  agent  is  itself  affected  by  the 
‘‘  action  which  it  has  accomplished.  The  dissol- 
“ ving  agent,  therefore,  in  the  artificial  digestion, 
“ can  proceed  no  further  in  its  action  after  the 
“ change  which  we  have  supposed  has  taken 
“ place  Atque  in  ventriculo  perpetua  secretio 
hujus  succi  est,  perpetuusque  motus  ciborum,  id 
quod  prioris  actionem  plurimum  adjuvare  debet. 


* The  Edinburgh  Medical  and  Surgical  Jouiml,  October  1821. 

Duplex  autem  modus  est,  quo  succus  gastricus  in 
ventriculo  agere  putatus  est,  per  solutionem  scili- 
cet, atque  per  fermentationem.  Contra  priorem 
quidem  dictum  est  quod,  si  simplex  solutio  esset, 
chymus  non  minus  varius  esse  debet,  quam  cibi 
qui  assumpti  sunt ; id  quod  nullo  modo  verum  esse 
dicitur.  Secundum  experimenta  Magendie  qui- 
dem in  bestias,  non  pauciora  genera  chymi  quam 
ciborum  sunt  *,  si  ex  manifestis  proprietatibus  ejus 
judicare  licet ; idemque  in  homine  quoque  accidere 
dicit.  Adjicit  autem  quod,  cujuscunque  generis 
cibi  fuerint,  chymus  semper  habet  acerbum  sapo- 
rem atque  odorem,  caeruleosque  colores  herbarum 
in  rubros  convertit.  Quod  pertinet  ad  fermenta- 
tionem autem,  dixi  jam  hanc  opinionem  vetustissi- 
mam esse  ; nuper  vero,  in  Encyclopaedia  Edinen- 
si,  sub  capite  Physiologiae,  renovata  est  t.  Prae- 
cipuae res  in  quibus  concoctio  ciborum  atque  fer- 
mentatio  inter  se  similes  sunt,  sequentes  enumeran- 
tur. 

* Milligan’s  Translation  of  Magendie’s  Physiology. 

f Encyclop.  Edinb.  sub  capite  Physiology. 

In  utraqiie,  res  admodum  variae  in  unam 
atque  aequalem  massam  mutantur,  additione  exi- 
guae copiae  corporis  alieni  ; 2*^®,  Utriusque  actio 
est  solum  in  res  organicas  ; Actio  utriusque 
impediri  potest  multis  rebus,  quae,  primo  aspectu, 
nihil  tale  efficere  posse  videntur ; Ubi  ex 
utraque  mutatio  effecta  est,  si  nova  res  in  eadem 
conditione  relinquitur,  alteram  mutationem  quo- 
que subit,  alteraque  nova  et  propria  res  formatur. 
Sed  si  in  tot  rebus  hae  duae  actiones  similes  sunt, 
in  certe  non  paucioribus  plurimum  distant.  Ne- 
que enim,  si  admittimus  fermentationem  solam, 
facile  est  dictu  quemadmodum  interdum  certa 
portio  ventriculi  exesa  sit ; neque  quapropter  tan- 
ta copia  succi  gastrici  secernatur  ; neque  cur  tam 
perpetuus  motus  ventriculi  ad  cibos  concoquendos 
necessarius  sit,  cum  sciamus  fermentationem  me- 
lius etiam  in  quiete  procedere. 

Ex  experimentis  Doctoris  Wilson  Philip  *, 
docemur  succum  gastricum  non  protinus  totam 

* Experimental  Inquiry  into  the  Laws  of  the  Vital  Func- 
tions,  &c.  second  edition,  p.  142,  et  seq. 

massam  ciborum  ad  medium  penetrare,  neque  qui- 
dem cum  cibo  aequaliter  commisceri ; sed  novum 
cibum  centrum  massae  semper  occupare,  nisi  a 
minore  curvatura  ventriculi,  ubi  interdum  nihil, 
praeter  novum  cibum,  deprehenditur.  Igitur  suc- 
cus gastricus  exteriorem  partem  ciborum  primum 
concoquit,  qui,  ubi  concoquitur,  a cardiaca  por- 
tione ad  pyloricam  detruditur  ; atque  ita  sequitur 
nova  portio,  donec  totus  cibus  ad  duodenum  tran- 
sit. Prope  pylorum  autem  omnes  partes  massae, 
exteriores  atque  interiores,  similes  esse  reperiun- 
tur  ; atque  ex  multis  rebus  verisimillimum  est, 
ciborum  concoctionem  in  parte  cardiaca  ven- 
triculi potissimum  effici.  Idem  Doctor  Philip 
judicat  vim  nervosam  imprimis  necessariam  esse 
ad  succi  gastrici  secretionem  *.  Dixerat  Valsal- 
VA  quidem,  quod,  si  octavum  par  nervorum  in 
collo  dividitur,  concoctio  impeditur ; atque  de 
hoc  quidem  omnes  consentiunt.  Secundum 
Magendie  autem,  hic  affectus  oritur  solum  ex  im- 
pedito spiritu  t ; inquit  enim,  si  hic  nervus  seca- 

* Experimental  Enquiry,  p.  144. 

f Milligan’s  Translation  of  Magendie,  p.  209. 

tur  infra  locum  ubi  ramos  ad  pulmonem  emittit, 
ciborum  concoctio  nullo  modo  laeditur.  Hanc 
sectionem  nervorum,  protinus  super  septum  trans- 
versum, WiLsoN  Philip  nunquam  viderat ; sed, 
ut  ille  ait,  “ its  elFects  on  the  stomach,  it  is  evi- 
“ dent,  may  be  different  from  that  of  the  division 
“ of  these  nerves  in  the  neck,  because  they  form 
“ various  connections  with  the  great  sympathetic 
“ nerve  in  the  thorax  Adjicit  paulo  post ; 
“ It  seems  surprising  that  a warm-blooded  animal 
“ should  live  long  enough  to  afford  proof  of  the 
“ functions  of  the  stomach  being  perfectly  per- 
“ formed,  after  so  severe  and  tedious  an  opera- 
“ tion  in  the  cavity  of  the  thorax.”  Ut  ait  Ma- 
GENDiE,  verisimillimum  est  praecipuam  utilitatem 
octavi  paris  nervorum  esse  commercium  facere  in- 
ter ventriculum  atque  cerebrum  ; ita  ut,  si  quid 
noxium  in  priorem  acceptum  fuerit,  a posteriore 
protinus  percipiatur  t. 

Cum  igitur  haec  dixerim  de  modis  variis  quibus 

* Experimental  Enquiiy,  p.  153. 

f Milligans  Translation  of  Magendie,  p.  S]0. 

concoctio  ciborum  effici  putatur,  proximum  est 
ut  brevem  historiam  Dyspepsiae  proponam.  Hoc 
.vocabulum  Dyspepsia  derivatur  a male,  et 
cocto,  atque  defectum  vis  organicae,  seu 
concoctionem  pravam,  significat.  Exinde  oritur 
Latine  “ Indigestio,”  et  sermone  vernaculo  “ In- 
“ digestion.”  Dyspepsia  in  Nosologia  celeberrimi 
CuLLENi,  in  classe  Neurosium,  ordineque  Adyna- 
miarum  collocatur  ; et  ab  eo  hoc  modo  definitur  ; 
“ Anorexia,  nausea,  vomitus,  inflatio,  ructus,  ru- 
“ minatio,  cardialgia,  gastrodynia,  pauciora,  saltem 
“ vel  plura  horum  simul  concurrentia,  plerumque 
“ cum  alvo  astricta,  et  sine  alio,  vel  ventriculi 
“ ipsius,  vel  aliarum  partium,  morbo.” 

Alia  quae  interdum  superveniunt  sequentia 
sunt.  Loco  anorexiae,  esuries  admodum  rabida, 
necdum  ingestis  concoctis,  nonnunquam  saevit. 
Vomitus,  unum  ex  jam  enumeratis  Dyspepsiae  sig- 
nis, plenum  cibum  sequi  solet.  Aeger  cardialgia 
afficitur, . atque  in  regione  epigastrii  doloribus,  et 
vel  astricta  alvo,  vel  e contrario,  diarrhoea  gravatur. 
Dejectiones  speciem  induunt  insolitam,  nunc  ni- 
grae, nunc  subcoeruleae  sunt ; creberrime  autem 


DE  CIBORUM  CONCOCTIONE  L^SA. 


11 


coloris  subviridis.  Lingua  plerumque  est  vel  alba 
tantum,  vel  etiam  sordibus  onerata.  Sapor  ingra- 
tus, hora  praecipue  matutina,  in  ore  sentitur,  cum 
spiritu  foetido  languoreque.  Extremae  corporis 
partes  oedemate  nonnunquam  vexantur.  Haec  in- 
dicia, aliquamdiu  durantia,  in  dolorem  regionis  je- 
cinoris  saepissime  transeunt,  et  ita  demonstrant  fore 
ut  hoc  quoque  viscus  mox  morbo  afficiatur.  Dejec- 
tiones nunc  colorem  album  luteumve  praestant. 
Et  Dyspepsia  laborantes  depressione  animi,  prae- 
sertim cibo  saturati,  tentari  solent.  Vultus  est 
luridus.  Arteriarum  pulsus,  magna  ex  parte  na- 
turalis, tardus  nonnunquam  intermittensque  evadit. 
Globus  quasi  hystericus,  sursum  in  ventriculum  as- 
cendit. Somnus  perturbatur  ; et  complura  ex 
Hypochondriaseos  signis  sese  ostendunt. 

Horum  malorum  numerus  apud  diversos  ae- 
gros variat ; uno  solum  vel  duobus  ex  iis  saepe  ap- 
parentibus, quamvis  interdum  omnia  supra  memo- 
rata, atque  etiam  alia,  ut  visus  duplex,  et  caetera, 
comitantur. 

Dyspepsia  oriri  potest  vel  ex  morbo  ipsius  ven- 
triculi, quae  conditio  Idiopathica  vocatur ; vel  ex 

aliarum  partium  totiusve  corporis  vitiis,  cui 
pepsiae  Symptomaticae  nomen  est.  Si  autem  ex 
quovis  aiFectu  ventriculi  organico,  vel  ulcere,  vel 
scirrho,  excitatur,  tum  non  idiopathica  est,  sed 
Dyspepsia  symptomatica. 

Proximae  causae  praecipuorum  malorum  quae 
Dyspepsiam  constituunt  sunt  sequentes  ; scilicet, 
primo,  Cibus  mutationem  illam  chemicam,  quae 
naturae  convenit,  non  subit,  ex  defectu  aut  vitio 
aliquo  liquoris,  cui  nomen  est  succus  gastricus,  et 
cujus  operae  maxime  tribuenda  est  illa  mutatio 
per  quam  ventriculi  ingesta  transeunt.  Secundo, 
Debilitas,  vel  fibrarum  ventriculi  musculosarum  re- 
laxatio ; ita  ut  cibus,  quamvis  satis  paratus,  qua- 
tenus ad  partes  ventriculi  idoneas  apportatus  fue- 
rit, non  tamen  potest,  ob  eam  rem,  omnino  ita  ap- 
portare ; nec  quod  fuerit  paratum  in  duodenum 
recte  transfertur.  Hinc  sequuntur  ea  signa  quae 
hunc  morbum  ab  omnibus  aliis  dignoscendum  fa- 
ciunt. 

At  causae  remotae  in  duas  classes  dividi  possunt ; 
quarum  priores  sunt  eae,  quae,  nulla  re  interce- 
dente, ipsum  ventriculum  aggrediuntur  ; poste- 

riores  eae,  quae  vel  universum  corpus,  vel  partes 
quasdam  ejus  afficiunt.  Sub  prima  classe  enume- 
rari possunt  nimius  usus  rerum  quae  naturam  ha- 
bent excitantem,  vel  sedantem,  vel  narcoticam, 
vel  aqueam  ; quales  sunt  thea,  coffea,  opium,  ama- 
ra, aromatica,  sternutamenta,  tepidi  potus,  absti- 
nentia nimia,  consuetudo  ventriculi  distendendi 
alimentis  solidis  fluidisve  quotidiana,  quae  disten- 
sio plerumque  condimentis  excitatur.  Hae  causae 
Dyspepsiae  proximas  causas  pariunt,  nimium  suc- 
cum gastricum  eliciendo  ; quae  igitur  oportet  esse 
multo  quam  aliae  pejor,  vel  fibras  musculorum 
proxime  aggrediendo,  et  ita  eorum  vim  vel  minu- 
endo, vel  aliquamdiu  omnino  superando.  Classis 
causarum  remotarum  secunda  complectitur  stu- 
dium literarum  nimis  diuturnum,  vel  curam  quam- 
libet immodicam,  vehementes  et  effiraenatos  animi 
affectus  cujuspiam  generis,  sed  praecipue  eos  qui 
animum  deprimunt,  quales  sunt  timor,  luctus, 
tristitia,  libido  effraenata,  &c.  Hae  causae  vim  to- 
tius corporis,  et  ita  etiam  nervorum,  minuunt  j 
vel  nervorum  functionibus  nimis  excitandis,  succi 
gastrici  secretionem  perturbant. 

Venio  nunc  ad  Curationem  hujus  molestissimi 
mali,  in  qua  tria  propria  consilia  servanda  sunt. 
Quorum  primum  est,  Causas  morbi  remotas  evitare, 
vel  discutere  ; secundum.  Mala  signa,  quae  prae- 
cipue morbum  continuant  vel  augent,  depellere  ; 
et  tertium,  Ventriculi  vires  reficere,  atque  ita  cau- 
sam proximam  tollere. 

Quam  necessarium  sit  causas  remotas  Dyspepsias 
discutere,  satis  evidens  est ; interdum  tamen  hoc 
difficillimum  factu  est,  ex  diuturna  consuetudine 
aegri.  Is  autem  diligenter  monendus  atque  hor- 
tandus est,  ut  omnem  intemperantiam  studiaque 
fugiat,  ut  mature  mane  surgat,  atque  imprimis  ci- 
bis salubribus  utatur.  Ex  his  carnes  facilius  quam 
fruges  concoquuntur  ; itaque  ex  prioribus  cibus  con- 
stare maxima  ex  parte  debet,  isque  his  quotidie 
sumendus  est.  Caro  juniorum  bestiarum,  nisi  bu- 
bula, difficilior  concoctu  quam  seniorum  est,  ita- 
que plerumque  evitanda  est ; item  pisces,  qui  dif- 
ficulter concoquuntur  ; neque  tuto  recens  panis 
multaque  vegetabilia,  ut  pisa,  fabae,  aliaque  similia, 
sumuntur.  vSed  quodcunque  genus  cibi  est,  homo 

certe  tarde  hoc  devorare  debebit.  Ut  inquit  Dr 
W.  Philip  *,  ‘‘  to  eat  moderately  and  slowly,  for 
“ these  reasons,  is  often  found  of  greater  conse- 
‘‘  quence  than  any  other  rule  of  diet.  The  dys- 
“ peptic  should  carefully  attend  to  the  first  feeling 
“ of  satiety.  There  is  a moment  when  the  relish 
“ given  by  the  appetite  ceases  ; a single  mouthful 
“ taken  after  this  oppresses  a weak  stomach.  If 
“ he  eats  slowly,  and  carefully,  and  attends  to  this 
“ feeling,  he  will  never  overload  the  stomach.” 
Plurimum  quoque  interest,  ut  post  certa  intervalla 
homo  cibos  suos  capiat,  idque  ita  ut  exercitatione 
utatur  tres  quatuorve  horas  post  singulos.  Ab- 
stinendum quoque  erit  a nimia  potione,  cujuscun- 
que  generis  haec  sit ; nam  nimia  dilutio  succi  gas- 
trici \drtutes  ejus  plurimum  debilitat,  neque  opus 
est  dicere  quam  inimici  sint  omnes  ardentes  potus, 
nimiaque  thea,  et  alia  hujusmodi.  Exercitatio 
quotidiana  esse  debet,  non  autem  tanta  ut  fatiga- 
tionem moveat.  Ambulatio  fortasse  optima  est, 

* Dr  W.  Philip  on  Indigestiori,  third  edition,  part  I. 
c hap.  iii.  sect.  1. 

proximaque  ab  hac  equitatio,  quae  intestina  pro- 
prio modo  corroborare  judicatur.  Si  homo  nul- 
lam aliam  exercitationem  commode  sustinet,  fric- 
tiones plurimum  prodesse  possunt.  Haec  omnia 
idonea  sunt  ad  tristitiam  aegri  depellendam ; sed 
simul  cum  his  multum  interest  ut  animus  hilari 
sermone  aliisque  modis  delectetur ; nihil  enim 
melius  cognitum  est  quam  quod,  ubi  animus  male 
afficitur,  nullae  functiones  coi'poris  recte  proce- 
dunt. 

Secundum  consilium  curationis  esse  dixi  ea  mo- 
lesta signa  morbi  solvere  quae  potissimum  urgent ; 
atque  ita  imprimis  ventriculum  et  intestina  deple- 
re. Ad  hoc,  secundum  Doctorem  Cullen  *,  vo- 
mitorium initio  morbi  multum  prodest ; idemque  a 
Doctore  Wilson  Philip  laudatur  t.  Dr  Good  t 
autem  putat  haec  remedia  per  aliquot  horas  solum 

* CuUens  Practice  of  Physic,  Part  II.  book  ii.  chap.  ii. 

f Dr  W.  Philip  on  Indigestion,  third  edition,  part  I. 
chap.  iii.  sect.  1,  p.  185. 

X Dr  Good’s  Study  of  Medicine. 

prodesse  posse,  et  contra  multum  nocere  infirmita- 
tem ventriculi  adaugendo.  Melius  igitur  fortasse 
erit  abstinentia  uti,  ne  ventriculus  oneretur,  atque 
ita  ciborum  cursum  purgantibus  et  corroborantibus 
adjuvare.  Unum  autem  ex  signis  quae  maxime 
urgent  constipatio  est  ; sed  in  hac  discutienda  me- 
morandum est,  quod  non  subitum  et  magnum,  sed 
longum  ct  mediocrem  effectum  postulamus.  Itaque 
laxantibus  medicamentis  ex  Rheo,  Aloe,  Senna, 
aliisque  similibus  utendum  est,  anteque  omnia  pilu- 
lae Hydrargyri  a quibusdam  * commendantur.  Alia 
molesta  signa  inflatio  atque  acor  sunt ; quorum 
prior  discutienda  est  oleis  volatilibus,  uti  Menthae 
piperitidis,  Rorismarini  aliisque  ; posterior  autem 
primum  utendo  iis  cibis  qui  minime  coacescunt,  de- 
inde medicamentis  alcalinis,  qualia  sunt  Potassa, 
Calx  atque  Magnesia.  Cavendum  modo  est  ne  his 
rebus  in  tanta  copia  utamur,  ut  humores  animales 
j ustam  portionem  acidi  in  se  habere  desinant.  Op- 


* Dr  W.  Philip  on  Iiidigestion,  thiid  edition,  p.  248,  et 
seq. 

timus  igitur  modus  tollendi  acorem  erit  corrigere 
illum  habitum  ventriculi  unde  acor  proficiscitur. 

Sic  igitur  venimus  ad  tertium  consilium  cura- 
tionis, in  quo  conamur  ventriculum  corroborare,  at- 
que ita  causam  proximam  Dyspepsiae  discutere. 
Ex  remediis  autem  ad  hoc  aptis,  quaedam  in  ven- 
triculum ipsum,  quaedam  in  reliquum  corpus,  a- 
gunt.  Inter  priora  excitantia  medicamenta  saepe 
dantur  ; dubium  autem  est  an  tuto,  quia  postea  in- 
firmant, itaque  non  temere  adhibenda  sunt,  idque 
maxime  cum,  quo  magis  dantur,  eo  magis  necessa- 
riae fiant.  Optima  corroborantia  fortasse  sunt 
amara  atque  astringentia  simul  data ; siquidem 
amara  per  se  ventriculum,  atque  adeo  universum 
corpus,  debilitare  videntur,  id  quod  ipsa  Cinchona 
fortasse  quoque  facit.  Si  volumus  autem  hoc 
proximum  medicamentum  dare,  melius  fortasse 
erit  idem  sub  forma  sulphatis  Quininae  praecipere. 
Unum  autem  ex  optimis  medicamentis  stomachacis 
Columba  est ; quae,  aut  per  se,  aut  cum  Magnesia 
(siquis  acor  in  ventriculo  est)  saepe  summo  com- 
modo adhibetur : plurimaque  alia  ex  regno  vege- 

tabili  eadem  facultate  aliqua  ex  parte  fruuntur. 
Eodem  consilio  multa  mineralia  medicamenta  lau- 
data sunt,  imprimisque  compositiones  ex  Ferro, 
aquaeque  ferrugineae,  atque  ante  omnia  oxydum 
sive  subnitras  Bismuthi,  quod  plurimum  valere  in 
hoc  morbo  videtur.  A Wilson  Philip  * quidem 
aura  galvanica  adhibita  est,  ad  vires  ventriculi  ad- 
augendas ; neque  mediocrem  opem  afferre  visa  est. 
Ea  remedia  quae  in  totum  corpus  agunt  sunt  aer 
purus,  exercitatio  matutina,  lavatio  in  aqua  marina, 
idonea  vestimenta,  securitas  animi,  omniaque  hu- 
jusmodi quae  jam  proposita  sunt,  quaeque  nimis 
manifesta  sunt,  quam  ut  longiorem  orationem  pos- 
tulent. 

* Experimental  Inquiry,  Part  III.  chap.  v. 


FINIS. 


1 '4 V/  ^ /v  g: 

A t * ' 1 y II  u tirifei  i * ’Xd  itii  prii? ' m^^biiti  tiiUfi  t 

-Iisl  i>:ln^^maofbsfa:  iriFfri^nifir 

m ■•  'i  ^ ' ''*■  ^ . r 

«rv  , 1. iL  ...... I/ A. »f%f»  •♦fffia 


1 . ^ ' s . \v 

, «hLo^3J3»-^MpJ,^^  ,^ii 

Bi  arsafcv 

er ' 

iBCD-if' 

* ’ ..»-•■  . u^.i-. - l ■?*  ''  '^-.^  ' .<  :■! 


■*-  •■:■  '■S'M.  - -e.,  , -T«,;!'“'“*  Pjla 
•■■V«  :' .'.V..W  ..: 


./.(ieW.TlI  :»ii!<I  ,WI:.  ^ 


..i-,i06a«^  -,,j^-----‘*-:. 

jio?  . ^ ‘* 

' V*'  " ' 

■j|W  7^0^  '^'  '' 


